Σίλβια Τόρες-Πέιμπερτ

Η Σίλβια Λίντα Τόρες-Πέιμπερτ (Silvia Torres-Peimbert, γεννήθηκε το 1940) είναι Μεξικανή αστρονόμος.

Ζωή και έργο
Η Σίλβια Τόρες γεννήθηκε στην Πόλη του Μεξικού και σπούδασε φυσική στο Εθνικό Αυτόνομο Πανεπιστήμιο του Μεξικού (UNAM), για προπτυχιακά, και στο Πανεπιστήμιο της Καλιφόρνιας στο Μπέρκλεϋ (διδακτορικό). Επέστρεψε στο Μεξικό για να διεξαγάγει μεταδιδακτορική έρευνα στο UNAM. Μελέτησε τη δημιουργία αστέρων και τη μάζα που εκρέει από μεσαίους αστέρες, ενώ μεταγενέστερα έχει ερευνήσει την κατανομή του ηλίου που δημιουργήθηκε κατά τη Μεγάλη Αρχική Έκρηξη. Το 1973 έγινε καθηγήτρια στο UNAM και από το 1998 έως το 2002 διετέλεσε διευθύντρια εκεί. Εκείνη την περίοδο συνεργάσθηκε με τον Μανουέλ Πέιμπερτ. Η Σίλβια Τόρες-Πέιμπερτ υπήρξε φοιτήτρια του Γκιγιέρμο Άρο.

Η Τόρες-Πέιμπερτ διετέλεσε αρχισυντάκτρια του ερευνητικού περιοδικού Journal of Astronomy and Astrophysics.Silvia Torres-Peimbert , unam.mx, ανακτήθηκε στις 17 Μαρτίου 2014

Τιμητικές διακρίσεις
Η Σίλβια Τόρες-Πέιμπερτ τιμήθηκε με το Βραβείο «Χανς Μπέτε» της Αμερικανικής Φυσικής Εταιρείας το 2012 για τον προσδιορισμό των ποσοτήτων του ηλίου και άλλων χημικών στοιχείων στο αρχέγονο Σύμπαν.2012 Hans A. Bethe Prize Recipient, American Physical Society, ανακτήθηκε στις 18 Μαρτίου 2014 Το προηγούμενο έτος είχε βραβευθεί με το Βραβείο L'Oréal-UNESCO για τις Γυναίκες στην Επιστήμη ως εκπρόσωπος της Λατινικής Αμερικής για τις έρευνές της στη «χημική σύσταση των νεφελωμάτων» ως ουσιώδεις για την κατανόηση των απαρχών του Σύμπαντος.

Η Τόρες-Πέιμπερτ εκλέχθηκε επίσης Πρόεδρος της Διεθνούς Αστρονομικής Ενώσεως για την τριετία 2015-2018 (η δεύτερη γυναίκα πρόεδρος της Ενώσεως στην ιστορία). Είναι εξάλλου μέλος της Αμερικανικής Αστρονομικής Εταιρείας και της Ακαδημίας Επιστημών του αναπτυσσόμενου κόσμου.Professor Silvia Torres-Peimbert wins the L’Oréal-UNESCO Award for Women in Science, International Astronomical Union, ανακτήθηκε στις 18 Μαρτίου 2014

Παραπομπές

Κατηγορία:Μεξικανοί αστρονόμοι
Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ
Κατηγορία:Αστρονόμοι του 20ού αιώνα
Κατηγορία:Αστρονόμοι του 21ου αιώνα